Col de Ronc

miniatura|sinistra|Col de Ronc udú da nord.
L Col de Ronc ie n col te Gherdëina japé de Mont Sëuc daujin a Urtijëi te la frazion de Sureghes dl chemun de Ciastel (Coordinedes ).
miniatura|alt=Festa ai 26 lugio 1908 tl pra de Stil a Urtijei|Festa ai 26 lugio 1908 tl pra de Stil a Urtijei
 Descrizion 
miniatura|sinistra|L mej Rescion sota defendura.

Saisom vëniel tlamà Piza de Ronc, japé, Stil da Stille. Stille uel di chiet per tudësch, n inuem che ie stat dat dal «Verschönerungsverein» de Urtijëi cun d'autri inuemes tudësc (coche Faulecke o Philosophenplatz) tl luech de Urtijëi tl 1900. Comunicazion personela de Paula Grossrubatscher.Karl Mahlknecht, Margareth Runggaldier, Mahlknecht: 1885-1985 Der Fremdenverkehr in St. Ulrich in Gröden, seine wechselvolle Geschichte in einem ereignisreichen Jahrhundert. Eine Ortskronik zum hundertjährigem Bestehen des Fremdenverkehrvereines. Verlagsanstalt Athesia Bozen, 1985 (tudësch).

Sun l Col de Ronc iel doi hotiei: Ronc y Pradell y trëi de vedli mejes: Ronc de sëura, Rescion de sëura y Rescion de sot che ie sota defenduraKultur/Denkmalpflege Prov. BZ. 

Via n Stil ruvoven n iede sëura n puent de lën, sëura l Derjon via. Stil fova n iede n bel parch tl bosch, n pra amez cun na cësa mesa desdruda, n sedim, n pitl lech y na promenada che ruvova saisom dl bosch. Da na pert n gran parëi de sas cueciun (sas de cuecenes) cun na grota tlameda Buja dla Lores. 

Tl 1966 iel unì frabicà iló n stadium dla dlacia cun plaza da lascé ju i auti. L stadio ie pona unì ruvinà da na gran smueia tl 1999Karl Mahlknecht da Palmer: L tët dl stadion dala dlacia a Urtijëi. Calënder de Gherdëina 1982, p. 122 Egon Vinatzer: Na smueia desdruj l stadio dala dlacia de Urtijëi, Calënder de Gherdëina 2000, p. 134.. 

Śën iel ilo na plaza da jì cun i jadins d'inviern, na plaza dai auti y na cësa dl Chemun de Urtijëi.

Japé dl Col de Ronc ie la stazion dla furnadoia de Mont de SëucEgon Vinazer:’’La “Mont de Sëuc” y la “Secëda” renuvedes defin’’. Calënder de Gherdëina 1971. p. 104.V.P.: ‚‘La furnadoia Urtijëi-Mont d’Sëuc à abù 40 ani ’’. Calënder de Gherdëina 1976 p. 98..

 Purtoies 

L Col de Ronc à na mpurtanza storica y nce atuela per l turism y l sport a Urtijëi. Sun Col de Ronc iel n purtoi che ie unì adurvà per truep ani per i campiunac de schi slalom dla FIS ti ani 1950-1960 y per i campiunac mundiei de schi dl 1970 Bruno Moroder:’’I campionac mondiei de schi te Gherdëina’’. Calënder de Gherdëina 1971. p.  22.Erich Demetz: ‚‘I mundiei de schi dl 1970 te Gherdëina’’. Calënder de Gherdëina 1971. p. 100..

Sun Col de Ronc ruvova l purtoi Standard Olivetti (1947) ju da Mont de Sëuc, stlut per segurëza ti ani 1970, canche l ie unì giaurì n purtoi nuef Pilat lonch 3200 m Karl Mahlknecht, Margareth Runggaldier, Mahlknecht: 1885-1985 Der Fremdenverkehr in St. Ulrich in Gröden, seine wechselvolle Geschichte in einem ereignisreichen Jahrhundert. Eine Ortskronik zum hundertjährigem Bestehen des Fremdenverkehrvereines. Verlagsanstalt Athesia Bozen, 1985. 

L purtoi Pilat ie pona nce unì stlut tl 1994, ma tl dezëmber dl 2021 ie l purtoi Pilat inò unì metù a ji do che l ie unì scialdi slargià y do che n à fat truepes lëures per l fé plu segurNtervista cun Trail 2020  29 ago 2019. 

Da Piza de Ronc jiva n purtoi nce de viers dl luech de Manguc y da iló purtova n schilift sun Piza de Ronc ntëur i ani dl 1950.

 Notes 

 Bibliografia 
 Chertes ortofoto cun i toponims ladins. Chemun de Urtijëi. Sureghes, Runcadic, Bula, Mont Sëuc. Istitut Ladin Micurá de Rü. San Martin de Tor, 2017. ISBN 978-88-8171-126-0. 
 Edgar Moroder: Seiser Alm - Mont de Sëuc - Alpe di Siusi. Flurnamenkarte, Parzellenkarte, Begleitbuch. Lia per Natura y Usanzes Urtijëi, 2001. ISBN 88-86102-27-5.
 Barbara Lanz, Sonja Mitterer: Höfekarte Gröden. Museum Gherdëina, Urtijëi 2014, ISBN 978-88-909015-0-8.
 Demetz Meinrad, Moroder Albert, Comploj Siegfried: Cherta dl Chemun de Urtijëi cun i inuems ladins. Lia per Natura y Usanzes Urtijëi, 1985.

Col de Ronc
Col de Ronc
Categoria:Col